പൂട്ടു തുറന്ന് ഇന്ന് ആദ്യഞായര് സ്വന്തം ലേഖകന്തൃശൂര്: ഏറെക്കാലത്തിനുശേഷം ഇന്നു കേരളത്തിനു സ്വാതന്ത്ര്യത്തിന്റെ ആദ്യ ഞായര്. ലോക്ഡൗണ് നിയന്ത്രണങ്ങളില് ഞായറാഴ്ചയ്ക്കുണ്ടായിരുന്ന വിലക്കും പൂട്ടും നീക്കിയശേഷമുള്ള ആദ്യത്തെ ഞായറാണ് ഇന്നത്തേത്. മാസങ്ങളായി ഞായറാഴ്ചകള് കേരളമാകെ അടഞ്ഞുകിടക്കുകയായിരുന്നു. ശനിയും ഞായറും വാരാന്ത്യ ലോക്ഡൗണ് പ്രഖ്യാപിച്ചതിനുശേഷം ശനിയെ ഒഴിവാക്കിയപ്പോഴും ഞായറിനെ പൂട്ടിയിട്ടു. വണ്ടികള് നിരത്തിലിറക്കുന്നതിനും കടകള് തുറക്കുന്നതിനുമെല്ലാം കര്ശന നിയന്ത്രണങ്ങളായിരുന്നു ഞായറാഴ്ചകളില്. അതെല്ലാം മാറി ഇന്നു ഞായറാഴ്ചയെ വരവേല്ക്കാന് പുത്തുനുണര്വോടെ കാത്തിരിക്കുകയാണ് വിപണി.കടകള് മിക്കതും ഇന്നു തുറക്കും. ഞായറാഴ്ചകളില് പൊതുവെ തൃശൂരടക്കമുള്ള നഗരങ്ങളില് കടകളില്, പ്രത്യേകിച്ചും വസ്ത്രവ്യാപാരശാലകളില് തിരക്കനുഭവപ്പെടാറുണ്ടെങ്കിലും ഇന്ന് എങ്ങനെയായിരിക്കും സ്ഥിതിയെന്നു വ്യാപാരികള്ക്കും നിശ്ചയമില്ല. പലരും ഷോപ്പിംഗ് നടത്താനും മറ്റും ഞായറാഴ്ചകളാണ് തെരഞ്ഞെടുക്കാറുള്ളതെന്നതിനാല് ഇന്നു തുറന്നാല് മെച്ചമുണ്ടാകുമെന്നാണ് വ്യാപാരികളുടെ പ്രതീക്ഷ.യാത്രക്കാര് എത്രമാത്രമുണ്ടാകുമെന്നതില് സംശയമുണ്ടെങ്കിലും സ്വകാര്യ ബസുകള് ഇന്ന് ഓടുമെന്നാണ് അറിയിച്ചിട്ടുള്ളത്. ലോക്ഡൗണ് മയക്കത്തില് ആണ്ടുകിടന്നിരുന്ന ഞായറാഴ്ച വീണ്ടും ഉണരുകയാണ്. വരുംആഴ്ചകളില് മാത്രമേ പഴയപോലെ ഞായറാഴ്ച മൂഡിലേക്കു വരാന് സാധ്യതയുള്ളൂ എന്നാണ് പൊതുവെയുള്ള വിലയിരുത്തല്.ഓര്ക്കുക...ഞായറാഴ്ച ലോക്ഡൗണും നിയന്ത്രണങ്ങളും നീക്കിയെന്നു കരുതി സാമൂഹിക അകലം പാലിക്കാതെയും സാനിറ്റൈസര് ഉപയോഗിക്കാതെയും മാസ്ക് ധരിക്കാതെയും കൂട്ടംകൂടി അടിച്ചുപൊളിക്കാനിറങ്ങല്ലേ... അവന് ഇവിടെത്തന്നെയുണ്ട്.